
O piesă arheologică unicat: Coiful de bronz „tip 
clopot” descoperit la Şaroş (jud. Sibiu) 
 
de Conf. univ. dr. George V Grigore 
 
Dintre cele trei coifuri de tip clopot din bronz, din perioada 
Hallstatiană,descoperite pe teritoriul țării noastre, primul care a fost 
scos la lumină este cel descoperit în anul 1833, în comuna Şaroş aflată 
pe Târnave (jud. Sibiu) și găzduit de colecțiile Muzeului Brukenthal 
din Sibiu. Datarea coifului a fost stabilită pentru perioada Hallstatt AI, 
între anii 700 -450 î.Hr.. Cu numărul de inventar A. 4685111992, 
coiful de bronz descoperit în anul 1833 era o piesă arheologică unicat 
la momentul descoperiri sale, fiind menţionată în numeroase lucrări 
atât în ţară cât şi în străinatate. A fost păstrat o perioadă îndelungată în 
depozitele Muzeului de Istorie al Complexului Muzeal Brukenthal din 
Sibiu. În anii '80, prin reorganizarea expoziţiei de bază a muzeului, s-a 
hotarât şi expunerea coifului. Conform metodologiei muzeologice din 
ţara noastră care prevede ca toate obiectele ce se expun să fie într-o 
stare de conservare bună, s-a propus o examinare interdisciplinară a 
coifului. În urma cercetării arheologilor, a observaţiilor 
conservatorului de colecţie precum şi ale restauratorului de metale de 
la Laboratorul Zonal de Restaurare şi Conservare al muzeului mai sus 
menţionat, s-a constatat starea avansată de degradare fizică şi chimică 
a coifului, stare care impunea un tratament urgent de restaurare. A 
urmat un proces îndelungat și migălos de conservare și restaurare ce a 
condus la noua imagine „de vitrină” a exponatului aflat în studiu.  
Șaroș,comuna de pe Târnave unde a fost descoperit coiful tip 
clopotera mai demult cunoscută ca Șaroșu Săsesc, Șaroșul pe 
Târnave, Șaroș, Șaroșul, (în dialectul săsesc a se pronunța 
„Șuărș”)fiind o localitate componentă a orașului 

Dumbrăveni din județul Sibiu. În localitate se găsește o biserică 
fortificată din secolul al XIV-lea, clasată ca monument istoric. 
În colecțiile valoroase ale Muzeului Municipal Carei (jud. Satu 
Mare) se află cel de al doilea coif clopot din România descoperit în 
anul 1969. „Coiful de la Pișcolț”, având numărul de inventar 2290 și 
evaluat a fi din perioada Hallstat timpuriu(secolele X-IX î.Hr.)a fost 
descoperit în zona „Via Veche”, din Pișcolț (jud. Satu Mare).  
Cel de al treilea coif tip clopot a „apărut” ca o legătură peste 
timp, la Muzeul Judeţean Mureş. Acesta anunţa în anul 2018 faptul că 
un detectorist amator a reuşit să descopere în zona oraşului Miercurea 
Nirajului un depozit de bronzuri cu 18 piese, datând din secolele X-IX 
î.Hr., între care şi un coif în formă de clopot, al treilea de acest gen 
găsit pe teritoriul României, până în prezent. 
Pentru a înțelege valoarea acestor artefacte vechi de aproximativ 
3000 de ani, expertul în Epoca Bronzului din cadrul Muzeului 
Judeţean Mureş, Rezi Botond, a spus „...Coifurile apar în Epoca 
bronzului târziu, de la 1400-1300 î.Hr.. În Europa avem în jur de 120 
de coifuri de bronz, vreo 90 de scuturi din bronz, vreo 60 de 
apărătoare de picioare şi vreo 30 de armuri. Piesele care se pot 
încadra în categoria armelor defensive sunt extrem de rare în Epoca 
Bronzului. Cel mai probabil foloseau diferite materiale organice care 
nu s-au păstrat. Coiful în formă de clopot este de asemenea foarte rar, 
în tot Bazinul Carpatic şi în toată Europa s-au descoperit 14 astfel de 
exemplare, în România mai avem două exemplare întregi, un 
exemplar la Muzeul din Carei, descoperit la Pişcolt, şi un alt 
exemplar descoperit la Şoarş în judeţul Braşov, care se află la Muzeul 
Brunkenthal din Sibiu.”. Acesta a mai spus că, date fiind descoperirile 
coifurilor cu predilecţie în zona Bazinului Carpatic, se presupune că 
centrul de producţie al acestor coifuri se poate plasa undeva în această 
zonă. „Au mai fost descoperite coifuri asemănătoare în Danemarca, 
Germania sau Italia, dar centrul de greutate şi centrul de producţie se 
află în Bazinul Carpatic. Potrivit acestuia, fenomenul îngropării 

bronzului apare încă în Neoliticul Mijlociu, când pe lângă piese de 
piatră apar şi câteva piese din metal. „Această tradiţie a îngropării 
pieselor se păstrează peste milenii. Chiar şi la celţi avem această 
tradiţie de a îngropa piese şi arme în pământ. Aceste depozite nu sunt 
morminte, nu sunt inventare funerare, ci sunt acele descoperiri unde 
avem două sau mii de piese îngropate simultan într-o groapă sau 
depuse într-un vas ceramic sau de metal”, a precizat Rezi Botond. Ca 
o ipoteză de lucru, pot spune că aceste depozite îngropate ca ofrande 
erau un fel de restituire către Marea Mamă planetară a materialelor pe 
care le-au scos oamenii la un moment dat din măruntaiele planetei și 
pe care le-au folosit, iar acum erau redate naturii, cu mulțumirile de 
rigoare.  
 
Revenind asupra ipotezei că în zona Bazinului Carpatic se afla 
centrul principal de producţie al acestor coifuri de tip clopot din bronz 
acum 3000 de ani, acordă șansa existenței unei manufacturi 
importante, a unor meșteri metalurgi – artizani ce, prin tot ceea ce 
puteau produce, puteau dota cu echipament o întreagă castă 
cavalerească, sau chiar o viitoare armată bine dotată. Aceste coifuri 
deveneau și mai spectaculoase cu smocul de pene în vârf (sau peri 
lungi din cozile de cal?) ce le împodobeau, aceștia devenind „gaeții” – 
geții, fii Mamei Gaya Vultureanca; sau „decebalii” (ducipalii) - cei din 
neamul calului. Comandanții ce le purtau astfel împodobite devenind 
niște adevărați „moțați”, sau „codați” („cozioni” – ritualul valaho-
egiptean la purtării cozii). Tot de pe aceste meleaguri dunărene au 
pornit în misiunile lor sacre cavaleriiantichității, traci, danubieni, sau 
zalmoxieni...  
 
 
 Surse: wikipedia.org; radiomures.ro; zi-de-zi.ro, agerpres.ro, 
muzeulmures.ro, cjmures.ro, punctul.ro; miercureanirajului.ro, 
ardealnews.ro; satmareanul.net; enciclopedia-dacica.ro; gazetanord-

vest.ro; muzeusm.ro; diam.uab.ro; academia.edu; culturatimis.ro; 
cimec.ro  

